હાલમાં વરુણ અને તેની ટીમે 'હર પૈર ચપ્પલ' નામનું અભિયાન ચલાવ્યું હતું, જેમાં એક હજાર બાળકોને તેમણે નવા ચંપલ અપાવ્યા હતા. આ પ્રોગ્રામને તેઓ મોટાપાયે કરવા માગે છે અને હાલમાં રિલેક્સો કંપની સાથે તેમની વાતચીત ચાલી રહી છે. આ વખતે તેમની યોજના દેશના 10,000 લોકોને ચંપલ પહેરાવવાની છે. તેઓ લોકોને જાગરૂક કરી રહ્યા છે કે તેઓ પોતાના જૂના કપડાં સિગ્નલ પર ભીખ માગનારા અને ઝૂંપડાઓમાં રહેનારા લોકોને આપે. એટલું જ નહીં તે ગરીબ અને ભીખારીઓને સમજાવે છે કે તેમની પાસે કામ કરવા માટે ઘણું બધું છે અને તેઓ સ્વચ્છ કપડાં પહેરીને કામ માગવા જશે તો તેમને કામ મળી શકશે.